text: EfB forventer overskud på 26 mio. kr. efter EL-triumf 
  30 august 2013 kl. 13.29
  
  EfB Elite A/S opjusterer forventningerne til det økonomiske resultat for 2013. Som følge af de flotte resultater i Europa opjusteres der til et overskud før skat på ca. 26 mio. kr. mod tidligere 10-12 mio. kr. før skat. &nbsp;
  Opjusteringen vil fremgå af den delårsrapport for første halvår af 2013, som i dag bliver præsenteret
  &nbsp;
  - Salget af Martin Braithwaite for nylig og den succesrige play-off-runde i Europa League mod Saint-Etienne har forbedret vores økonomi og soliditet væsentligt. Vi er på forhånd sikret 1,3 mio. euro for at deltage i gruppespillet, og vi får herudover del i de kommercielle indtægter, herunder tv-rettigheder, i turneringen, siger EfB?s økonomidirektør, Kent Ernst Hansen. 
  &nbsp;
  Deltagerne i gruppespillet i UEFA?s Europa League får oven i startpengene 200.000 euro for en sejr og 100.000 euro for uafgjort.
  